ທ.ນ. ເພໂລຊີ ຮຽກຮ້ອງ ໃຫ້ເຄົາລົບ ນັບຖື ຊຶ່ງກັນແລະກັນ ແລະ ສະໜັບສະໜຸນ ຊົນຊັ້ນກາງ
ທ່ານນາງ ເພໂລຊີ ຍັງໄດ້ຮຽກຮ້ອງ ໃຫ້ພະຍາຍາມ ສະໜັບສະໜູນ ແລະປົກປ້ອງ ພວກຊາວອາເມຣິກັນ ຊົນຊັ້ນກາງ ໂດຍເອີ້ນມັນວ່າ ເປັນກະດູກສັນຫລັງ ຂອງລະບອບ ປະຊາທິປະໄຕ ສະຫະລັດ.
ທ່ານນາງ ແນນຊີ ເພໂລຊີ ປະທານສະພາຕ່ຳສະຫະລັດຄົນໃໝ່ ໄດ້ຮຽກຮ້ອງໃຫ້ເຄົາລົບ ນັບຖືຊຶ່ງກັນແລະກັນ ແລະໃຫ້ມີຄວາມໂປ່ງໃສ ໃນວຽກງານ ຂອງລັດຖະສະພາຊຸດໃໝ່ ທ່ານນາງ ເປັນສະມາຊິກພັກເດໂມແຄຣັດ ຈາກລັດຄາລີຟໍເນຍ ທີ່ກ່າວຖະແຫລງຕໍ່ບັນ ດາສະມາຊິກສະພາ ໃນລະຫວ່າງພິທີສາບານໂຕເຂົ້າຮັບຕຳແໜ່ງ ໃນວັນພະຫັດວານນີ້ ດັ່ງທີ່ ຊລາຕິກາ ໂຮກ ນັກຂ່າວຂອງວີໂອເອ ລາຍງານວ່າ ທ່ານນາງ ເພໂລຊີ ໄດ້ຮຽກ ຮ້ອງໃຫ້ລັດຖະສະພາ ຈົ່ງເຮັດວຽກເພື່ອ ຊາວອາເມຣິກັນ ໝົດທຸກຄົນ ຊຶ່ງ ໄຊຈະເລີນສຸກ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ທ່ານນາງ ເພໂລຊີ ຜູ້ທີ່ມີຄວາມກະຕືລືລົ້ນ ທີ່ໄດ້ກັບຄືນມາເປັນປະທານສະພາຕ່ຳ ຮັບ ເອົາໄມ້ຄ້ອນ ຈາກການນຳພາ ຂອງທ່ານ ແຄບວິນ ເມັກຄາຣຕີ ສະມາຊິກສະພາສັງກັດ ພັກຣີພັບບລີກັນ ກ່ອນທີ່ທ່ານນາງ ຈະຂຶ້ນກ່າວຖະແຫລງ ຕໍ່ບັນດາສະມາຊິກສະພາຕ່ຳ ໃນວັນພະຫັດວານນີ້ ທ່ານນາງ ເພໂລຊີ ໃນຖານະເປັນປະທານສະພາຕ່ຳ ກ່າວວ່າ ສະມາຊິກພັກເດໂມແຄຣັດ ຈາກລັດຄາລີຟໍເນຍ ທ່ານນີ້ ໄດ້ກ່າວຕໍ່ໄປວ່າ ທ່ານນາງ ມີ ຄວາມພາກພູມໃຈ ທີ່ຈະນຳພາ ຄະນະສະພາ ທີ່ມີສະມາຊິິກເພດຍິງ ຫຼາຍກວ່າ 100 ທ່ານ ຊຶ່ງເປັນຈຳນວນທີ່ຫຼາຍທີ່ສຸດ ທີ່ບໍ່ເຄີຍມີມາກ່ອນ ແລະໃນເວລາ ທີ່ພວກແມ່ຍິງ ອາເມຣິກັນທັງຫຼາຍ ຈະລະລຶກເຖິງວັນແຫ່ງໄຊຊະນະ ຂອງການໄດ້ສິດອອກສຽງ ຄົບ ຮອບ 100 ປີ ທ່ານນາງ ໄດ້ຮຽກຮ້ອງຕໍ່ ບັນດາສະມາຊິກ ລັດຖະສະພາທັງຫຼາຍ ຈົ່ງ ຮ່ວມໄມ້ຮ່ວມມືກັນ ເພື່ອນຳໄປສູ່ການແກ້ໄຂບັນຫາຕ່າງໆ ແລະ ໃຫ້ເຄົາລົບຕໍ່ຄວາມ ຄິດເຫັນຂອງແຕ່ລະທ່ານ ເຖິ່ງແມ່ນວ່າ ພວກເຂົາເຈົ້າ ຈະບໍ່ເຫັນດີນຳ ກໍຕາມ ທ່ານນາງ ແນນຊີ ເພໂລຊີ ເວົ້າວ່າ ທ່ານ ເມັກຄາຣຕີ ຜູ້ທີ່ເປັນຜູ້ນຳສຽງສ່ວນນ້ອຍ ຂອງສະພາຕ່ຳ ກໍໄດ້ປະຕິຍານວ່າ ຈະ ເຮັດວຽກ ໃນຈິດວິນຍານຂອງການຮ່ວມໄມ້ຮ່ວມມືກັນ ທ່ານ ເມັກຄາຣຕີ ກ່າວວ່າ ສ່ວນປະທານາທິບໍດີ ສະຫະລັດ ທ່ານ ດໍໂນລ ທຣຳ ກໍໄດ້ກ່າວ ສັນລະເສີນຍ້ອງຍໍ ທ່ານ ນາງ ເພໂລຊີ ກ່ຽວກັບ ການໄດ້ຮັບໄຊຊະນະ ເປັນປະທານສະພາຕ່ຳເທື່ອທີສອງ ປະທານາທິບໍດີ ດໍໂນລ ທຣຳ ກ່າວວ່າ ວຽກງານທຳອິດອັນນຶ່ງ ສຳລັບ ປະທານສະພາຕ່ຳຄົນໃໝ່ ແມ່ນຈະຕ້ອງບັນລຸຂໍ້ຕົກລົງ ກັບ ປະທານາທິບໍດີ ທຣຳ ກ່ຽວກັບເລື່ອງ ຄວາມປອດໄພຢູ່ຊາຍແດນ ເພື່ອຍຸຕິການປິດ ລັດຖະບານ ຊຶ່ງໄດ້ແກ່ຍາວມາເປັນເວລາ ສອງສັບປະດາແລ້ວ ພັກເດໂມແຄຣັດ ໃນສະພາຕ່ຳ ໄດ້ປະຕິເສດ ທີ່ຈະໃຫ້ເງິນ ເພື່ອສ້າງກຳແພງຢູ່ເລາະ ຕາມຊາຍແດນທັງໝົດ ລະຫວ່າງ ສະຫະລັດ ກັບ ເມັກຊິໂກ ທ່ານ ທຣຳ ກໍປະຕິເສດ ທີ່ຈະລົງນາມ ໃນຮ່າງກົດໝາຍງົບປະມານ ທີ່ບໍ່ປະກອບດ້ວຍທຶນ 5 ຕື້ໂດລາ ສຳລັບ ການກໍ່ສ້າງກຳແພງດັ່ງກ່າວນັ້ນ ພັກເດໂມແຄຣັດ ແລະພັກຣີພັບບລີກັນ ຍັງຄົງບໍ່ເຫັນດີນຳກັນ ໃນເລື່ອງການປ່ຽນແປງ ຂອງດິນຟ້າອາກາດ ທ່ານນາງ ເພໂລຊີ ໄດ້ກ່າວວ່າ ພັກເດໂມແຄຣັດ ຈະຫາທາງສ້າງ ວຽກເຮັດງານທຳ ທີ່ມີຄ່າຈ້າງດີ ໂດຍຜ່ານການພັດທະນາໃນດ້ານພະລັງງານທີ່ສະອາດ ຫຼື ພະລັງງານສີຂຽວ ສ່ວນປະທານາທິບໍດີ ທຣຳ ກໍໄດ້ສົ່ງເສີມໃນເລື່ອງ ຂອງການຟື້ນຟູ ອຸດສາຫະກຳ ດ້ານຖ່ານຫີນ ຊຶ່ງເປັນບັນຫາຂອງມົນລະພິດທາງ ອາກາດ ແລະນ້ຳ ທ່ານນາງ ເພໂລຊີ ຍັງໄດ້ຮຽກຮ້ອງໃຫ້ພະຍາຍາມ ສະໜັບສະໜູນ ແລະປົກປ້ອງພວກ ຊາວອາເມຣິກັນ ຊົນຊັ້ນກາງ ໂດຍເອີ້ນມັນວ່າ ເປັນກະດູກສັນຫລັງຂອງລະບອບປະຊາ ທິປະໄຕ ສະຫະລັດ NANCY PELOSI, HOUSE SPEAKER NANCY PELOSI, HOUSE SPEAKER KEVIN MCCARTHY, HOUSE MINORITY LEADER DONALD TRUMP, US PRESIDENT